****

**BALVU NOVADA PAŠVALDĪBA**

**VIĻAKAS VALSTS ĢIMNĀZIJA**

Reģ.Nr.40900024294, Pils 11, Viļaka, Balvu novads, LV-4583,

tālrunis +371 64507135 , e-pasts: vvg@balvi.lv

Viļakā

APSTIPRINĀTS

ar Viļakas Valsts ģimnāzijas direktores

2021.gada 31.augusta rīkojumu Nr.31

**IEKŠĒJIE NOTEIKUMI**

**31.08.2021** Viļakā

**Viļakas Valsts ģimnāzijas zinātniski pētniecisko darbu izstrādes nolikums**

**10. – 11.klasēm**

**Mērķis:** popularizējot skolēnu zinātniski pētniecisko darbu (turpmāk ZPD) izstrādi, veicināt un attīstīt skolēnu interesi par dabas, humanitāro un sociālo zinātņu nozarēm.

**Uzdevumi:**

* veicināt skolēnu un skolotāju interesi par pētniecisko darbību, padziļināt zināšanas ZPD izstrādē;
* sekmēt ZPD rakstīšanas prasmju veidošanu;
* veidot prasmi prezentēt savu darbu;
* veicināt skolēnu individuālo kompetenču un talantu attīstību.

**Izstrādes posmi**

**10.klasei**

**Septembris –** skolotāja-darba vadītāja un tēmas izvēle;

**Oktobris – aprīlis** ZPD teorētiskās daļas izstrāde;

**30.aprīlis –** ZPD teorētiskās daļas iesniegšana darba vadītājam elektroniskā formātā;

**Maija sākums –** ZPD teorētiskās daļas prezentēšana vadības komandai.

**11.klasei**

**Septembris– novembris** ZPD pētnieciskās daļas izstrāde;

**21.decembris** – ZPD iesniegšana metodiķim papīra formātā;

**Decembra vidus** – ZPD aizstāvēšana skolā.

\*par konkrētu ZPD prezentācijas un aizstāvēšanas laiku un vietu metodiķe izvieto informāciju [www.e-klase.lv](http://www.e-klase.lv) un skolā pie stenda.

**Ieteikumi ZPD noformēšanai**

* **Ieteicams ņemt vērā vadlīnijas skolēnu zinātniskās pētniecības darbu izstrādei un vērtēšanai** <http://visc.gov.lv/visc/projekti/dokumenti/esf_8321/20170904_zpd_vadlinijas.pdf>
* Darbu raksta Times New Roman, burtu lielums 12, atstarpe starp rindām 1,0;
* Darbs jāraksta 3.personā (jāizvairās no *“es”,* *“mēs”* formas);
* Teksta attālums no visām četrām lapas malām – 2,5 cm;
* Darba pamatteksts ne garāks par 24 lappusēm (A4 formāts) humanitārajās un sociālajās zinātnēs, ne garāks par 16 lappusēm dabaszinātnēs, darbam var būt pielikumi, kuri nepārsniedz trešo daļu no pamatteksta lappušu skaita.
* Ja tekstā ir izmantotas citu autoru domas, tad **obligāti** jābūt atsaucēm. Atsauces var noformēt divējādi. (Šteimans 2008:23) vai (Latvijas statistikas gadagrāmata 2007:32). Otrs veids ir noformēt tekstā kvadrātiekavās divu, ar komatu atdalītu skaitļu veidā, piemēram, [5,32]. Ar pirmo skaitli apzīmē autora darba kārtas numuru literatūras sarakstā, bet ar otru- avota lappusi. Ja atsauci izdara uz vairākiem avotiem, norādes atdala ar semikolu [ 5, 32; 9, 46]. Atsaucēm jābūt arī par pielikumiem.
* Darba tapšanas gaitā ieteicams ievērot literatūras saraksta noformēšanas vadlīnijas, kuras ir konkrētajai zinātnei, kurā ZPD tiek pētīts.

**ZPD prezentēšana**

* Uzstāšanās laiks līdz 7 min. un jautājumu uzdošanai un atbilžu sniegšanai - līdz 3 min.;
* Uzstāšanos vērtē izveidota komisija, ne mazāk kā 3 cilvēku sastāvā;
* Prezentācijas laikā var izmantot piezīmes;
* Lasīšana no slaidiem nav uzskatāma par prezentēšanu.

**ZPD vērtēšana**

* ZPD vērtē eksperts, aizpildot vērtēšanas veidlapu.
* Labākie darbi tiek izvirzīti dalībai Starpnovadu, reģionālajām un Valsts ģimnāziju konferencēs.

**Noslēguma jautājumi**

* 10.klases piedalās 11.kl. ZPD prezentācijā kā klausītāji un sniedz atgriezenisko saiti par dzirdēto;
* Novērtētais ZPD un prezentācija veido vērtējumu 10 ballu sistēmā. Vērtējumu nosaka pēc iegūtā punktu skaita. Vērtējumu ievieto [www.e-klasē.lv](http://www.e-klasē.lv).
* Ja skolēns piedalās zinātniski pētniecisko darbu konferencē/-ēs ārpus skolas ZPD konferences, vērtējumu paaugstina par 1 balli.